Perlemoen ter waarde van R3 m. in Goodwood gevind | Netwerk24
Deur Jana Breytenbach 06 Augustus 2020 20:33
Kol. Philani Nkwalase van die Valke het gesê lede van die Valke se georganiseerde misdaadeenheid het saam met Misdaadintelligensie en lede van die departement van landbou, bosbou en visserye gewerk om die saak te ondersoek en die verdagtes vas te trap.
Die twee mans, onderskeidelik 38 en 49 jaar oud, word aangekla van die oortreding van die wet op Lewende Mariene Hulpbronne.
Nkwalase het gesê wetstoepassers het 'n klopjag by 'n perseel in Westhovenstraat in Edgemead, uitgevoer en ongeskulpte, halfgaar en gedroogde perlemoen gevind.
Die geprosesseerde perlemoen het 'n waarde van sowat R3 miljoen, het Nkwalase gesê.
Die beskuldigdes sal Donderdag in die landdroshof in Goodwood verskyn op aanklagte van die onwettige bestuur van 'n perlemoenfasiliteit en die besit van perlemoen.